مَرقُس 7
7-نجی باب
آدامی نَمه نِجیس اِدیَر؟
مَتّیٰ 15:1-20
1اورشلیمدِن گِلِن فَریسیلِر بیلِن بیرنَچه دین عُلَمالار عیسانینگ داشینا اویشدولِر. 2اُلار عیسانینگ شَگیرتلِریندِن کَبیرینینگ اِلینی یوومان ناهار ایییپ، یهودیلِرینگ سونِّتینی پُزاندیغینی گُردولِر. 3فَریسیلِر بیلِن هِمّه یهودیلِر آتا-بابالاریندان قالان سونِّته گُرَه اِلِّرینی قاوی یوومان ناهار اییمِیَردیلِر. 4بازاردان گِلِنلِرینده-ده، یووونمان هیچ زات اییمِیَردیلِر. شِیله-ده کَسه، قاپ-چاناق، میس قازانلاری تَمیزلِمِک یالی سونِّتلِری هِم ساقلایاردیلار. 5شُنونگ اوچین فَریسیلِر بیلِن دین عُلَمالار عیسادان: «نَمه اوچین سِنینگ شَگیرتلِرینگ آتا-بابالاریمیزدان قالان سونِّته ایزینا دوشمَن، نِجیس اِلِّری بیلِن ناهار ایییَرلِر؟» دیییپ سُرادیلار.
6- عیسی اُلارا: «اِشعیا پیغامبار، سیز ایکییوزلیلِر حاقدا دُغری نبوّتلیق اِدیپدیر! اُندا شِیله یازیلان:
”بو خالق مِنی دیلینده حُرماتلایار،
اِمّا یورِکلِری مِندِن اوزاقدیر.
7بیدِرِک یِره مانگا عیبادات اِدیَرلِر،
تاغلیمات دیییپ اُورِدیَنلِری اینسان دِستورلاریدیر.“
8سیز اینسان سونِّتلِرینینگ ایزینا دوشوپ، خودایینگ حُکوملِرینی تِرک اِدیَرسینگیز» دییدی.
9عیسی یِنه اُلارا شِیله دییدی: «اُز سونِّتلِرینگیزی بِرجای اِتمِک اوچین، سیز خودایینگ حُکوملِرینی قاوی اُوِرمِکینگ یُلینی تاپیپ آلیپسینگیز! 10- موسی: ”اِنه-آتانگا حُرمات قُی“، و ”آتاسینا یا-دا اِنهسینه قارغان آدام اُلومه حُکوم اِدیلسین“ دیییپ آیدیپدی. 11اِمّا سیز کیمدیر بیری اِنه-آتاسینا: ”مِن سیزه کُمِک اِدیپ بیلجِک دَل. سیزه بِرمِگی نییِت اِدِن زاتلاریم قربانلیقدیر.“ قربانلیق یَعنی ”خودایا صاداقا“. 12اُلار خودایا صاداقادیر دیییپ آیداندا، اُنگا اُز اِنه-آتاسینا کُمِک بِرمِگی قاداغان اِدیَرسینگیز. 13شِیدیپ، سیز نِسلدِن-نِسله قالدیریان سونِّتلِرینگیزینگ بیلِن خودایینگ سُزونی پُزیارسینگیز. شونگا مِنگزِش کَن زاتلاری اِدیَرسینگیز.»
14عیسی جِماغاتی یِنه یانینا چاغیریپ، اُلارا: «هِمَّنگیز مِنی دینگلَنگ هِم دوشونینگ. 15آدامینگ ایچینه گیریَن هیچ بیر زات اُنی نِجیس اِدیپ بیلمِز. آدامی نِجیس اِدیَن زاتلار اُنونگ اُز ایچیندِن چیقیاندیر. [ 16اِشیتمَگه قولاغی بار آدام اِشیتسین!» دییدی.]
17عیسی جِماغاتینگ یانیندان آیریلیپ، اُیه گیرِنده، شَگیرتلِری اُندان بو میثالینگ مَعنیسینی سُرادیلار. 18عیسی اُلارا: «اُندا، سیز هِم دوشونمِیَرسینگیزمی؟ آدامینگ ایچینه گیرِن هیچ بیر زادینگ اُنی نِجیس اِتمِیَندیگینی بیلمِیَرسینگیزمی؟ 19بولار آدامینگ یورِگینه دَل-ده، قارنینا گیریَر، اُل یِردِن-ده داشاری چیقیار» دیییپ جُغاپ بِردی. شِیله دییمِک بیلِن، عیسی هِمّه اییمیتلِرینگ پَکدیگینی اِعلان اِتدی. 20اُل یِنه: «آدامی نِجیس اِدیَن اُنونگ اُز ایچیندِن چیقیان زاتلاردیر. 21-22چونکی ایچدِن و آدامینگ یورِگیندِن تِلِکه فیکرلِر، آخلاقسیزلیق، اُغورلیق، قانخُرلوق، زیناکَرلیک، آچگُزلوک، یامانلیق، حیله، پاسیقلیق، باخیلیق، تُهمِت، تِکِپبیرلیک و آحماقلیق چیقیار. 23بو یامان زاتلارینگ هِمّهسی ایچدِن چیقیپ، آدامی نِجیس اِدیَر» دییدی.
فینیقیهلی آیالینگ ایمانی
مَتّیٰ 15:21-28
24عیسی اُل یِردِن چیقیپ، صور و صیدون اِطرافلارینا گیتدی. اُل بیر اُیه باردی و هیچ کیمینگ بو بارادا بیلمِگینی ایسلِمِیَردی، یُنه مونی گوزگین ساقلاپ بیلمِدی. 25کیچیجیک قیزینی آرخو-جین اِیِلَن بیر آیال عیسی حاقدَکی خابارلاری اِشیدِن واقتینا گِلیپ، اُنونگ آیاغینا ییقیلدی. 26اُل آیالینگ آصلی سوریهنینگ فینیقیه اولکهسیندِن بُلوپ، اُل یهودی دَلدی. اُل قیزیندان جینی کُووپ چیقارماغینی ایسلَپ، عیسی یالباردی. 27عیسی اُنگا: «قُی، اَوَّل فِرزِنتلِر دُیسون. فِرزِنتلِرینگ چُرِگینی آلیپ، ایتلِره زینگماق دُغری دَلدیر» دییدی. 28آیال هِم: «هاووا، یا آقام! یُنه ایتلِر هِم فِرزِنتلِرینگ ساچاق باشیندا دُکِن چُرِک اُونوقلاریندان ایییَندیر» دییدی. 29عیسی اُنگا: «بو سُزونگ اوچین، بار، گیدیبِر، جین سِنینگ قیزینگدان چیقدی» دییدی. 30آیال اُیونه باراندا، قیزینینگ جیندان آزاد بُلوپ، دوشِگینده یاتانینی گُردی.
کِر آدام شِفا تاپیار
31اُنسُنگ عیسی صور و صیدون اِطرافلاریندان قایدیپ، دِکاپولیس تُوِرِکلِرینینگ اوستو بیلِن جلیله دِریاسینا گِلدی. 32عیسانینگ یانینا کِر هِم پِلتِک بیر آدامی گِتیریپ، اُنونگ باشینا اِلینی قُیماغینی ایسلَپ، اُنگا یالباردیلار. 33عیسی اُل آدامی جِماغاتینگ ایچیندِن بیر چِته چیقاریپ، بارماقلارینی اُنونگ قولاقلارینا سُقدی، تویکوریپ، اُنونگ دیلینَه اِلینی دِگیردی. 34اُنسُنگ آسمانا باقیپ، اوزاقدان دِمینی آلدی-دا: «اِفّاتا!» یَعنی «آچیل» دییدی. 35یانگقی آدامینگ قولاقلاری شو واقتدا آچیلیپ، دیلی دُغُر کِپلِمَگه باشلادی. 36عیسی مونی گُرِنلِره بو بارادا هیچ کیمه آیتمازلیغی تابشیردی. اِمّا اُل نَچه کَن تابشیرسا، اُلار بو خاباری شُنچا-دا کَن یایراتدیلار. 37خالق خاص قاتی حایران قالیشیپ: «اُل هِمّه زادی باشاریپ گِلیَر، حتّیٰ کِرلِرینگ قولاغینی، لالّارینگ دیلینی آچیار» دیییشیَردی.
knc_Arab kas_Arab knc_Arab knc_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab prs_Arab knc_Arab azb_Arab urd_Arab azb_Arab